Diari Oficial de la Generalitat Valenciana


Sumari del DOGV 4907, del 21-12-2004 (2004/12510)

ACORD de 29 de setembre de 2004, de la Comissió Territorial d'Urbanisme de Castelló, relatiu a la modificació puntual de la delimitació de sòl urbà en l'àmbit de la zona AR-1 d'Olocau del Rey.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4907

Data del DOGV
:   21-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12886


Data del document
:   29-09-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Olocau del Rey
    * pla d'urbanisme

ACORD de 29 de setembre de 2004, de la Comissió Territorial d'Urbanisme de Castelló, relatiu a la modificació puntual de la delimitació de sòl urbà en l'àmbit de la zona AR-1 d'Olocau del Rey. [2004/A12568]
  
Després d'examinar l'expedient relatiu a la modificació puntual de la delimitació de sòl urbà en l'àmbit de la zona AR-1 d'Olocau del Rey, i de conformitat amb els següents
  
Antecedents
  
1. El Ple de l'Ajuntament d'Olocau del Rey, en sessió de 3 de març de 2004, va acordar exposar al públic la modificació, fet que es va dur a terme mitjançant anuncis publicats en el periòdic Mediterráneo d'1 d'abril de 2004 i en el Diari Oficial de la Generalitat Valenciana de 2 d'abril de 2004. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió d'1 de juny de 2004.
  
2. El projecte consta de memòria i plànols.
  
3. L'objecte del document és modificar l'ordenació detallada establida en la modificació del Projecte de Delimitació del Sòl Urbà d'Olocau del Rey aprovada definitivament el 17 de maig de 2000, en l'àmbit denominat AR-1 del sòl urbà.
  
L'ordenació en vigor ofereix el resum següent:
  
Dotació escolar 1.658,41 m2
  
Residencial baixa densitat 975,91 m2
  
Zona verda 256,13 m2
  
Xarxa viària 972,67 m2
  
Total 3.872,67 m2
  
La nova ordenació es resumix en el quadre següent:
  
Dotació escolar 1.445,14 m2
  
Dotació esportiva 350,07 m2
  
Residencial baixa densitat 764,51 m2
  
Zona verda 396,72 m2
  
Xarxa viària 916,23 m2
  
Total 3.872,67 m2
  
4. El 19 de juliol de 2004 es va sol·licitar informe de la Direcció General de Règim Econòmic de la Conselleria de Cultura, Educació i Esport, sense que, transcorregut el termini conferit, s'haja emés un informe.
  
Fonaments de dret
  
1. La tramitació de la present modificació puntual del projecte de delimitació del sòl urbà d'Olocau del Rey ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), com també en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
2. La documentació, està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
3. Les modificació puntual del projecte de delimitació del sòl urbà d'Olocau del Rey que ara s'examina suposa la introducció d'alteracions en l'ordenació detallada d'un sòl urbà.
  
Com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o urbanitzable s'emmarca dins de la discrecionalitat del planejament urbanístic; l'administració en aquest cas gaudeix d'àmplia llibertat per a triar, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan es tracte d'aquestes delimitacions, aquella discrecionalitat ha de ser exercida per l'Ajuntament, des de la representació que li confereix la seua legitimació democràtica.
  
Segons ha assenyalat recentment el Tribunal Constitucional en la sentència 51/2004, de 13 d'abril, «la decisió sobre la configuració de l'assentament urbà municipal en què consisteix el Pla d'Urbanisme (marc regulador de l'espai físic de la convivència dels veïns) és una tasca compresa prioritàriament en l'àmbit dels interessos del municipi, i sobre aquella decisió es projecten, per tant, de forma especialment intensa les exigències de l'autonomia municipal». Si bé és possible també la intervenció d'altres administracions públiques, per la imbricació d'interessos diversos que es projecten sobre el mateix territori municipal, aquesta intervenció «no ha d'enfosquir el principi que: l'ordenació urbanística del territori municipal és tasca que fonamentalment correspon al municipi, i que la intervenció d'altres administracions es justifica només en la mesura que concórreguen interessos de caràcter supramunicipal o controls de legalitat que, de conformitat amb el bloc de la constitucionalitat, s'atribueixen a les administracions supraordenades sobre les inferiors».
  
La LRAU recull clarament aquestes idees. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
4. La modificació puntual sotmesa a aprovació autonòmica es justifica en criteris de racionalitat suficientment motivats i no s'oposa a cap precepte legal, per la qual cosa és procedent la seua aprovació definitiva.
  
5. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó de tot el que antecedeix, la Comissió Territorial d'Urbanisme de Castelló acorda:
  
Aprovar definitivament la modificació del projecte de delimitació del sòl urbà d'Olocau del Rey relativa a la reordenació en l'àmbit AR-1 del sòl urbà.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 29 de setembre de 2004.- El secretari de la Comissió Territorial d'Urbanisme: Fernando Renau Faubell